6 भाषाओं में मोदी सरकार की उपलब्धियों की हैंडबुक बांटेंगे
Modi Achievements; BJP Party to Kickstart Election Campaign from Bhawanipur पश्चिम बंगाल में भाजपा चुनावी मोड में आ गई है। इस साल पंचायत चुनाव के बाद अगले साल होने वाले लोकसभा चुनाव की तैयारियां शुरू हो गई हैं।
पश्चिम बंगाल में भाजपा चुनावी मोड में आ गई है। इस साल पंचायत चुनाव के बाद अगले साल होने वाले लोकसभा चुनाव की तैयारियां शुरू हो गई हैं। इसके लिए भाजपा ने 9 साल में केंद्र में प्रधानमंत्री मोदी की उपलब्धियां गिनाने और दुर्गा पूजा आयोजित करने की रणनीति बनाई है।
नरेंद्र मोदी सरकार की नौ साल की उपलब्धियां गिनाने वाली हैंडबुक 6 भाषाओं में छापकर बांटी जाएगी। यह हैंडबुक हिंदी, अंग्रेजी, बांग्ला, मैथिली, गुजराती और गुरुमुखी में छापी जाएगी। यह अभियान बंगाल सीएम ममता के गढ़ भवानीपुर के साथ दक्षिण कोलकाता से शुरू होगा।
बंगाल में शुभेंदु को जिम्मेदारी मिली
बंगाल में चुनावी जमीन तैयार करने की सारी जिम्मेदारी विधानसभा में विपक्ष के नेता शुभेंदु अधिकारी को दी गई है। शुभेंदु विधानसभा चुनाव के ठीक पहले ममता बनर्जी की TMC छोड़कर भाजपा में शामिल हुए थे। उन्होंने विधानसभा चुनाव में नंदीग्राम में ममता बनर्जी को हराया।
अब ममता के गढ़ भवानीपुर में सेंध लगाने की तैयारी है। एक्सपर्ट्स का मानना है कि भवानीपुर में भाजपा मजबूत हुई तो उसका असर पूरे बंगाल पर पड़ेगा।
शुभेंदु भवानीपुर में दुर्गा पूजा आयोजित करना चाहते हैं। दरअसल, राज्य का सबसे बड़ा त्योहार दुर्गा पूजा तमाम राजनीतिक दलों के लिए सियासत का सबसे बड़ा मंच बन गया है। इस पूजा पर सियासती रंग तो कोई 22-23 साल पहले से ही घुलने लगा था। तब ममता बनर्जी ने कुछ साल पहले ही कांग्रेस से नाता तोड़ कर तृणमूल कांग्रेस नामक नई पार्टी बनाई थी और खुद को CPM के मजबूत विकल्प के तौर पर जमाने का प्रयास कर रही थीं। वाम मोर्चा सरकार के 34 वर्षों में दुर्गा पूजा राजनीति से काफी हद तक परे थी। हालांकि, अपनी उपलब्धियों का प्रचार जरूर करती थी।
भवानीपुर में पैठ बनी तो असर पूरे बंगाल पर होगा
भवानीपुर में 46% गैर बंगाली हैं। मुख्यमंत्री ममता बनर्जी, तृणमूल कांग्रेस महासचिव अभिषेक बनर्जी, कोलकाता नगर निगम के मेयर और शहरी विकास मंत्री फिरहाद हकीम और कृषि मंत्री शोभनदेव चटर्जी के अलावा आधा दर्जन से ज्यादा पार्षदों के आवास यहीं हैं। इसे TMC का गढ़ माना जाता है।
राजनीतिक पर्यवेक्षकों का कहना है कि भाजपा अबकी ममता बनर्जी के घर में सेंध लगाने पर जोर दे रही है। उनका मानना है कि ममता के किले में सेंध लगी तो बाकी इलाकों में भी इसका असर पड़ेगा। इसलिए दुर्गा पूजा आयोजित कर शुभेंदु पार्टी कार्यकर्ताओं का मनोबल बढ़ाना चाहते हैं।
इससे जुड़ी अन्य खबरें भी पढ़ें...
भाजपा आई तो रामनवमी की रैलियों पर हमला नहीं होगा, बंगाल में शाह बोले- BJP दीदी के हिटलर जैसे शासन को चलने नहीं देगी
केंद्रीय गृह मंत्री अमित शाह पश्चिम बंगाल के दो दिन के दौरे पर पहुंचे। इस दौरान शाह ने बीरभूम में जनसंपर्क समावेश रैली को संबोधित किया। उन्होंने कहा कि अगर भाजपा 2024 में राज्य में 35 से ज्यादा सीट जीतकर सत्ता में आई, तो कोई भी रामनवमी की रैलियों पर हमला करने की हिम्मत नहीं करेगा। भारतीय जनता पार्टी ममता दीदी के हिटलर जैसे शासन को नहीं चलने देगी। पढ़ें पूरी खबर...